pythainlp/thai-financial-dataset huggingface dataset:
การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าว ถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้
บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางปิยะลักษณ์ สิมะแสงยาภรณ์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนางปิยะลักษณ์
สิมะแสงยาภรณ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้ รับรองความถูกต้องของข้อมูลไว้
”

+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| 1. นายมงคล สิมะโรจน์      | ประธานกรรมการ    | ...…………….……………………      |
+-------------------------+------------------+------------------------+
| 2. นายชัยธวัช สาระคุณ      | กรรมการ          | ……………………………………         |
+-------------------------+------------------+------------------------+
| 3. นายธวัชชัย สิมะโรจน์     | กรรมการ          | ……………………………………         |
+-------------------------+------------------+------------------------+
| 4. เรือตรีพยุง บุญศิริ        | กรรมการ          | ……………………………………         |
+-------------------------+------------------+------------------------+
| 5. นายณรงค์ จุลชาต        | กรรมการ          | ……………………………………         |
+-------------------------+------------------+------------------------+
| 6. นายมาวีร์ สิมะโรจน์      | กรรมการ          | ……………………………………         |
+-------------------------+------------------+------------------------+
| 7. นายนพดล อัตวาวุฒิชัย     | กรรมการ          | ……………………………………         |
+-------------------------+------------------+------------------------+
|                         |                  |                        |
+-------------------------+------------------+------------------------+
|                         |                  |                        |
+-------------------------+------------------+------------------------+
|                         |                  |                        |
+-------------------------+------------------+------------------------+
| ผู้รับมอบอำนาจ             |                  |                        |
+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| นางปิยะลักษณ์ สิมะแสงยาภรณ์  | เล               | ……………………………………         |
|                         | ขานุการคณะกรรมการ |                        |
+-------------------------+------------------+------------------------+
7. ข้อพิพาททางกฎหมาย

บริษัทฯ มีข้อพิพาทกับสถาบันการเงินในต่างประเทศแห่งหนึ่ง ซึ่งข้อพิพาทดังกล่าวได้ยุติแล้วตั้งแต่วันที่
7 มิถุนายน 2545 ตามความที่ปรากฏในหมายเหตุประกอบงบการเงินของบริษัทฯ สิ้นสุด ณ วันที่ 31
ธันวาคม 2545 ข้อ 17 ดังนี้

“ เมื่อวันที่ 7 มิถุนายน 2545 บริษัทฯ ได้ทำสัญญาประนีประนอมยอมความในชั้นอุทธรณ์ ในคดีที่เป็น

ความกับสถาบันการเงินแห่งหนึ่ง โดยบริษัทฯ
ตกลงจะจ่ายชำระหนี้ที่มียอดฟ้องร้องรวมดอกเบี้ยจำนวนเงินรวม 5.45 ล้านดอลลาร์สหรัฐฯ
ด้วยจำนวนเงิน 1.80 ล้านดอลลาร์สหรัฐฯ โดยวิธีผ่อนชำระ ซึ่งบริษัทฯ ได้ชำระไปแล้ว

เมื่อวันที่ 28 มิถุนายน 2545 เป็นจำนวนเงิน 0.50 ล้านดอลลาร์สหรัฐฯ สำหรับยอดคงเหลือ
แบ่งชำระเป็น 4 งวดๆ ละ 0.325 ล้านดอลลาร์สหรัฐฯ
โดยงวดสุดท้ายจะครบกำหนดชำระภายในวันที่ 15 ธันวาคม 2547 บริษัทฯ
ได้บันทึกรับรู้กำไรจากการประนีประนอมยอมความดังกล่าวในงบกำไรขาดทุนเป็นจำนวนเงิน 2.61
ล้านดอลลาร์สหรัฐฯ (ประมาณ 113.43 ล้านบาท) อนึ่ง
เนื่องจากคดีอยู่ในอำนาจพิจารณาพิพากษาของศาลฎีกา
ศาลทรัพย์สินทางปัญญาและการค้าระหว่างประเทศกลาง
จึงให้รวบรวมถ้อยคำสำนวนและสัญญาประนีประนอมยอมความส่งศาลฎีกา
เพื่อให้พิจารณาพิพากษาตามยอมต่อไป ต่อมา เมื่อวันที่ 21 กุมภาพันธ์ 2546
ศาลฎีกาได้มีคำพิพากษาตามสัญญาประนีประนอมยอมความดังกล่าว
และจะส่งเรื่องกลับไปยังศาลทรัพย์สินทางปัญญาและการค้าระหว่างประเทศกลางเพื่ออ่านคำพิพากษาต่อไป
”
10. การควบคุมภายใน

  คณะกรรมการตรวจสอบได้ให้ความเห็นเกี่ยวกับการควบคุมภายในไว้ในรายงานของคณะกรรมการตรวจสอบถึงผู้ถือหุ้นลงวันที่
  20 มีนาคม 2546 ว่า “ แม้ว่าบริษัทฯ จะมีระบบการควบคุมภายในที่เพียงพอตามสมควร
  และในการประชุมร่วมกับผู้สอบบัญชีรับอนุญาตของบริษัทฯ
  ก็ได้รับการชี้แจงจากผู้สอบบัญชีรับอนุญาตว่าไม่พบข้อบกพร่องที่เป็นสาระสำคัญในระบบการควบคุมภายในที่อาจกระทบต่อฐานะของบริษัทฯ
  โดยรวม
  แต่คณะกรรมการตรวจสอบก็ยังประสงค์ที่จะยืนยันความเห็นดังที่ได้เคยรายงานไว้ในปีที่ผ่านมาแล้วว่า
  บริษัทฯ ควรปรับปรุงงานด้านการตรวจสอบภายใน
  โดยการจัดให้มีหน่วยงานและบุคลากรที่เพียงพอ
  ให้รับผิดชอบในเรื่องดังกล่าวอย่างมีอิสระในการดำเนินงานด้วย ”
ส่วนที่ 2

บริษัทที่ออกหลักทรัพย์

บริษัท สยามสหบริการ จำกัด (มหาชน) เป็นผู้จำหน่ายน้ำมันเชื้อเพลิงเบนซิน ดีเซล
และน้ำมันหล่อลื่น

ภายใต้เครื่องหมายการค้ารูปหยดน้ำมัน และเครื่องหมาย “ SUSCO ” สำหรับน้ำมันหล่อลื่นนั้น
บริษัทฯได้ขายผลิตภัณฑ์ที่มีเครื่องหมายการค้าของบริษัทอื่นด้วย

บริษัทฯ มีสำนักงานใหญ่ตั้งอยู่ ณ เลขที่ 30 หมู่ 1 ถนนราษฎร์บูรณะ แขวงบางปะกอก
เขตราษฎร์บูรณะ กรุงเทพมหานคร 10140 โทรศัพท์ 0-2428-0029 (16 สาย) โทรสาร
0-2427-6270 และ 0-2427-6460 Email : susco@loxinfo.co.th
11. รายการระหว่างกัน

  บริษัทฯ มีรายการที่เกิดขึ้นกับบริษัทที่เกี่ยวข้องในปี 2545 (ตามตารางข้างล่าง)
  เป็นมูลค่ารวมจำนวน 24.46 ล้านบาท แบ่งเป็นรายการที่เกิดขึ้นกับบริษัท สยามมงคลเดินเรือ
  จำกัด จำนวน 14.71 ล้านบาท และรายการที่เกิดขึ้นกับบริษัท สยามทรัคเซอร์วิส จำกัด จำนวน
  9.75 ล้านบาท รายการเหล่านี้เป็นรายการขายสินค้า รายได้อื่นๆ เช่น การให้เช่าที่ดิน
  และใช้บริการขนส่งที่มีราคาซื้อขายและค่าบริการระหว่างบริษัทฯ
  และบริษัทที่เกี่ยวข้องกันในราคาที่ไม่แตกต่างจากที่บริษัทฯ ทำธุรกิจกับบุคคลภายนอก

รายการระหว่างกันในช่วง 3 ปีที่ผ่านมา

หน่วย:ล้านบาท

  --------------------- -------------------- --------- --------- ---------
  ชื่อบริษัท                รายการ               2545      2544      2543

  บริษัท สยามมงคลเดินเรือ   ขายน้ำมัน              0.16      0.63      1.19
  จำกัด                                                           

                        รายได้อื่นๆ             1.40      1.17      1.11

                        ค่าขนส่งและดอกเบี้ยจ่าย   13.15     3.50      19.52

  รวม                                        14.71     15.30     21.82

  บริษัท สยามทรัคเซอร์วิส    ขายน้ำมัน              0.00      0.00      0.38
  จำกัด                                                           

                        รายได้อื่นๆ             0.01      0.02      0.06

                        ค่าขนส่ง               9.74      12.49     14.51
                        ค่าบริหารและค่าซ่อมรถ                        

  รวม                                        9.75      12.51     14.95

  รวมทั้งสิ้น                                    24.46     27.81     36.77
  --------------------- -------------------- --------- --------- ---------
1. ปัจจัยความเสี่ยง

ความเสี่ยงของบริษัทฯขึ้นอยู่กับปัจจัยดังต่อไปนี้

1.1 ความแปรปรวนของราคาน้ำมัน

  เนื่องจากราคาน้ำมันขายปลีกและต้นทุนน้ำมันภายในประเทศจะเปลี่ยนแปลงขึ้นลงตามการเปลี่ยนแปลงของราคาน้ำมันในตลาดโลกโดยเฉพาะอย่างยิ่งตลาดด้านตะวันออก
  ซึ่งมีศูนย์กลางการซื้อขายอยู่ที่ประเทศสิงคโปร์
  ดังนั้นการเปลี่ยนแปลงของราคาน้ำมันในตลาดสิงคโปร์จึงมีผลกระทบต่อราคาขายและต้นทุนของบริษัทฯ
  โดยตรง บริษัทฯ
  ได้พยายามบริหารความเสี่ยงดังกล่าวโดยการติดตามความเคลื่อนไหวและแนวโน้มราคาน้ำมันในตลาดโลกอย่างใกล้ชิด
  เพื่อวางแผนการซื้อและการเก็บสำรองสินค้าให้เหมาะสม
  และสามารถรักษาสภาวะการแข่งขันให้ได้อย่างมีประสิทธิภาพ

  1.2 ความเสี่ยงในเรื่องความปลอดภัย

  ธุรกิจค้าน้ำมันเป็นธุรกิจที่ต้องดูแลเรื่องความปลอดภัยเป็นพิเศษ
  เนื่องจากน้ำมันเป็นวัตถุไวไฟที่อาจก่อให้เกิดเพลิงไหม้และความเสียหายอย่างรุนแรงได้ บริษัทฯ
  ตระหนักว่าความปลอดภัยในเรื่องดังกล่าวเป็นสิ่งที่สำคัญ
  จึงได้จัดให้ผู้มีหน้าที่เกี่ยวข้องเข้ารับการอบรมและฝึกซ้อมการดับเพลิงเป็นประจำ
  และได้จัดการฝึกซ้อมแผนป้องกันและระวังอัคคีภัยให้กับพนักงานทั้งบริษัทฯ อย่างสม่ำเสมอ
  พร้อมทั้งได้ติดตั้งเครื่องมือและอุปกรณ์เพื่อป้องกันอัคคีภัย ตลอดจนดำเนินการในเรื่องอื่นๆ
  ที่เกี่ยวข้องกับความปลอดภัยให้เป็นไปตามข้อบังคับของราชการทุกประการ

1.3 ความเสี่ยงด้านการเงิน

  บริษัทฯ อาจซื้อสินค้าจากต่างประเทศ เพื่อนำมาจำหน่ายภายในประเทศ
  หากราคาที่นำเข้าถูกกว่าราคาภาย

  ในประเทศ โดยใช้เงินตราต่างประเทศในการซื้อสินค้านั้น ในกรณีเช่นนี้บริษัทฯ
  จะมีความเสี่ยงในเรื่องอัตรา

  แลกเปลี่ยนเงินตราในระดับหนึ่ง ซึ่งบริษัทฯ
  จะต้องติดตามความเคลื่อนไหวของอัตราแลกเปลี่ยนอย่างใกล้ชิด

  และพยายามกำหนดมาตรการที่รัดกุมต่างๆ เพื่อใช้ในการบริหารความเสี่ยงดังกล่าวให้มีน้อยที่สุด
  เช่นอาจจะทำสัญญาซื้อเงินตราต่างประเทศล่วงหน้าทันที
  เมื่อเห็นว่าอัตราแลกเปลี่ยนอยู่ในเกณฑ์ที่เหมาะสม
ส่วนที่ 1

ข้อมูลสรุป

  บริษัทฯ เป็นผู้จำหน่ายน้ำมันเชื้อเพลิงเบนซิน ดีเซล
  และน้ำมันหล่อลื่นภายใต้เครื่องหมายการค้ารูปหยดน้ำมันและเครื่องหมาย "SUSCO"
  สำหรับน้ำมันหล่อลื่นนั้น บริษัทฯ ได้ขายผลิตภัณฑ์ที่มีเครื่องหมายการค้าของบริษัทอื่นด้วย บริษัทฯ
  จำหน่ายน้ำมันผ่านสถานีบริการน้ำมันภายใต้เครื่องหมายการค้าของบริษัทฯ
  และจำหน่ายไปสู่ภาคอุตสาหกรรมต่างๆ ที่เป็นผู้ใช้โดยตรง ทั้งในภาคขนส่งและบริการ
  รวมทั้งจำหน่ายให้แก่ผู้ค้า น้ำมันรายอื่นซึ่งนำน้ำมันไปจำหน่ายสู่ผู้บริโภคอีกทอดหนึ่ง

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญเกี่ยวกับวิธีการเก็บรักษาน้ำมันเชื้อเพลิง
  และข้อกำหนดในการก่อสร้างสถานีบริการน้ำมัน และพระราชบัญญัติการค้าน้ำมันเชื้อเพลิง พ.ศ.
  2543 ซึ่งมีสาระสำคัญเกี่ยวกับการจำหน่ายผลิตภัณฑ์น้ำมันชนิดต่างๆ
  และการสำรองน้ำมันตามกฎหมาย เป็นต้น

  ปกติบริษัทฯ จัดหาน้ำมันเพื่อจำหน่าย 2 วิธี คือ นำเข้าจากต่างประเทศ
  และสั่งซื้อจากโรงกลั่นน้ำมันภายในประเทศ โดยน้ำมันเชื้อเพลิงเหล่านี้ มีคุณภาพและมาตรฐาน
  ตามเกณฑ์ที่กระทรวงพาณิชย์กำหนด ในปี 2545 บริษัทฯ
  จัดหาน้ำมันทั้งหมดจากแหล่งน้ำมันภายในประเทศ
  เนื่องจากมีต้นทุนการจัดหาน้ำมันในประเทศต่ำกว่าการนำเข้าจากต่างประเทศ

  ณ วันที่ 31 ธันวาคม 2545 บริษัทฯ มีสถานีบริการน้ำมันจำนวน 149
  แห่งกระจายกันอยู่เกือบทั่วประเทศ

  มีคลังน้ำมัน 3 แห่ง ได้แก่ คลังน้ำมันราษฎร์บูรณะ กรุงเทพมหานคร คลังน้ำมันสุราษฎร์ธานี
  และคลังน้ำมันสงขลา เพื่อรองรับน้ำมันที่ได้ซื้อจากแหล่งต่างๆ ดังกล่าวข้างต้น
  อีกทั้งยังได้ใช้บริการคลังน้ำมันและการขนส่ง

  น้ำมันทางท่อของบริษัท ขนส่งน้ำมันทางท่อ จำกัด ( FPT )
  เป็นสถานที่จัดเก็บและส่งน้ำมันเพิ่มอีกแห่งหนึ่ง

บริษัทฯ มีทุนจดทะเบียน 885 ล้านบาท แบ่งออกเป็นหุ้นสามัญจำนวน 885 ล้านหุ้น
มูลค่าที่ตราไว้หุ้นละ 1 บาท ส่วนทุนที่ชำระแล้วของบริษัทฯ ก็มีจำนวนเท่ากับทุนจดทะเบียน

ในปี 2545 บริษัทฯ มีผลกำไรสุทธิ 137.57 ล้านบาท แต่คณะกรรมการบริษัทฯ เห็นว่าบริษัทฯ
ยังอยู่ในระหว่างการปรับโครงสร้าง และพัฒนากิจการให้มีความเจริญเติบโตอย่างมั่นคง ในการนี้
บริษัทฯ มีความจำเป็นต้องนำเงินจากผลกำไรนี้ไปใช้เป็นเงินทุนหมุนเวียน
และการพัฒนาธุรกิจของบริษัทฯ คณะกรรมการบริษัทฯ จึงจะนำเสนอให้ที่ประชุมสามัญผู้ถือหุ้นประจำปี
2546 อนุมัติการงดจ่ายเงินปันผลจากผลกำไรดังกล่าว

บริษัทฯ มีบริษัทย่อยหนึ่งบริษัทได้แก่ บริษัท น้ำมันสยามมงคล จำกัด โดยบริษัทฯ
ได้ลงทุนในบริษัทนี้เป็นเงินจำนวน 2.99 ล้านบาท หรือคิดเป็นร้อยละ 99.98
ของทุนที่ชำระแล้วของบริษัทดังกล่าว และมีบริษัทร่วมหนึ่งบริษัทได้แก่ บริษัท สยามมงคลเดินเรือ
จำกัด โดยบริษัทฯ ได้ลงทุนในบริษัทดังกล่าวเป็นเงินจำนวน 86.97 ล้านบาท หรือคิดเป็นร้อยละ
32.75 ของทุนที่ชำระแล้วของบริษัทดังกล่าว
[]

แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2545

และ

รายงานการปฏิบัติตามหลักการกำกับดูแลที่ดี

ประจำปี 2545

บริษัท สยามสหบริการ จำกัด (มหาชน)
6. โครงการในอนาคต

บริษัทฯ
มีทรัพย์สินเป็นจำนวนมากทั้งที่นำมาพัฒนาเป็นสถานีบริการและคลังน้ำมันเพื่อใช้ประโยชน์แล้วและบางส่วนยังไม่ได้นำมาดำเนินการใช้ให้เกิดประโยชน์ใดๆ
บริษัทฯ จึงมีนโยบายที่จะบริหารทรัพย์สินเหล่านี้ให้เกิดประโยชน์สูงสุด
โดยจะนำมาพัฒนาเพื่อเสริมสร้างรายได้ให้แก่บริษัทฯ หรือขาย หากมีผู้เสนอซื้อในราคาที่เหมาะสม
เพื่อนำเงินมาเพื่อใช้ในการพัฒนาธุรกิจ หรือเป็นทุนหมุนเวียนเพิ่มเติมให้แก่บริษัทฯ ต่อไป

ปัจจุบัน บริษัทฯ มีคลังน้ำมันอยู่ 3 แห่ง คือ คลังน้ำมันราษฎร์บูรณะ กรุงเทพมหานคร
คลังน้ำมันสุราษฎร์ธานี และคลังน้ำมันสงขลา ซึ่งยังมีถังจัดเก็บน้ำมันพร้อมใช้งานเหลืออยู่จำนวนหนึ่ง
บริษัทฯ จึงมีแผนงานที่จะให้บริการจัดเก็บน้ำมันให้แก่ผู้ประกอบการที่สนใจ
เพื่อเป็นการใช้คลังน้ำมันให้เต็มประสิทธิภาพ อีกทั้งพื้นที่บางส่วนของบริเวณคลังน้ำมันสุราษฎร์ธานี
และคลังน้ำมันสงขลาที่ยังว่างเปล่านั้น มีความเหมาะสมที่จะจัดทำเป็นสถานประกอบการ
หรือเป็นคลังสินค้าจัดเก็บวัสดุอุปกรณ์ต่างๆ
เนื่องจากคลังน้ำมันทั้งสองแห่งมีความสะดวกในการคมนาคมทั้งทางบกและทางน้ำ บริษัทฯ
จึงจะพัฒนาพื้นที่เหล่านี้ เพื่อให้เกิดการใช้ประโยชน์จากทรัพย์สินของบริษัทฯ อย่างสูงสุด
หรือขายให้แก่ผู้ประกอบการอื่นๆ ที่ต้องการซื้อพื้นที่ดังกล่าวเพื่อใช้ประกอบธุรกิจ
หากราคาที่เสนอซื้อนั้นเหมาะสม

บริษัทฯ ยังมีที่ดินว่างเปล่าอีกจำนวนหนึ่ง ทั้งที่อยู่ในบริเวณติดกับสถานีบริการของบริษัทฯ
และที่ดินที่เตรียมพร้อมไว้เพื่อพัฒนาเป็นสถานีบริการในอนาคต บริษัทฯ
มีแผนงานที่จะลงทุนสร้างสถานีบริการเพิ่มเติมในทำเลที่มีศักยภาพทางธุรกิจสูง
โดยจะเป็นสถานีบริการขนาดกลางในบริเวณใกล้แหล่งชุมชนตามจังหวัดต่างๆ และบริษัทฯ
จะจำหน่ายที่ดินว่างเปล่าบริเวณที่มีศักยภาพต่ำต่อการจัดทำสถานีบริการ
อันเป็นผลต่อเนื่องมาจากการเปลี่ยนแปลงเส้นทางคมนาคม
ซึ่งจะเป็นการลดจำนวนทรัพย์สินที่ยังมิได้พัฒนาใช้งานและไม่สามารถก่อให้เกิดรายได้แก่บริษัทฯ ลง
4. การวิจัยและพัฒนา

บริษัทฯ ไม่จำเป็นต้องมีการวิจัยและพัฒนาผลิตภัณฑ์ เพราะบริษัทฯไม่ได้เป็นผู้ผลิต
แต่เป็นเพียงผู้ซื้อผลิตภัณฑ์น้ำมันเชื้อเพลิงตามเกณฑ์คุณภาพและมาตรฐานที่กระทรวงพาณิชย์กำหนด
และในกรณีของผลิตภัณฑ์น้ำมันหล่อลื่น บริษัทฯได้ว่าจ้างให้บริษัท สยามฟายน์เฆมี จำกัด เป็นผู้ผลิต
โดยบริษัทฯเป็นผู้กำหนดคุณสมบัติให้ผู้ผลิตผลิตภัณฑ์ น้ำมันหล่อลื่นนั้น ตามมาตรฐาน SAE ( Society
of Automotive Engineers ) และ API ( American Petroleum Institute)
จึงเป็นหน้าที่ของผู้ผลิตในการจัดทำการวิจัยและพัฒนาผลิตภัณฑ์ให้มีคุณภาพตามมาตรฐานที่กำหนดไว้
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าว ถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ อันอาจทำให้
บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางปิยะลักษณ์ สิมะแสงยาภรณ์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนางปิยะลักษณ์
สิมะแสงยาภรณ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้ รับรองความถูกต้องของข้อมูลไว้
”

+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| 1. นายมงคล สิมะโรจน์      | ประธานกรรมการ    | ...…………….……………………      |
+-------------------------+------------------+------------------------+
| 2. นายชัยธวัช สาระคุณ      | กรรมการ          | ……………………………………         |
+-------------------------+------------------+------------------------+
| 3. นายธวัชชัย สิมะโรจน์     | กรรมการ          | ……………………………………         |
+-------------------------+------------------+------------------------+
| 4. เรือตรีพยุง บุญศิริ        | กรรมการ          | ……………………………………         |
+-------------------------+------------------+------------------------+
| 5. นายณรงค์ จุลชาต        | กรรมการ          | ……………………………………         |
+-------------------------+------------------+------------------------+
| 6. นายมาวีร์ สิมะโรจน์      | กรรมการ          | ……………………………………         |
+-------------------------+------------------+------------------------+
| 7. นายนพดล อัตวาวุฒิชัย     | กรรมการ          | ……………………………………         |
+-------------------------+------------------+------------------------+
| 8. นายชัยฤทธิ์ สิมะโรจน์     | กรรมการผู้จัดการ    | ............           |
|                         |                  | ...................... |
|                         |                  | ...................... |
+-------------------------+------------------+------------------------+
|                         |                  |                        |
+-------------------------+------------------+------------------------+
|                         |                  |                        |
+-------------------------+------------------+------------------------+
| ผู้รับมอบหมายฯ             |                  |                        |
+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| นางปิยะลักษณ์ สิมะแสงยาภรณ์  | เล               | ……………………………………         |
|                         | ขานุการคณะกรรมการ |                        |
+-------------------------+------------------+------------------------+
14. รายงานความรับผิดชอบของคณะกรรมการบริษัทฯ ต่อรายงานทางการเงิน

คณะกรรมการและผู้บริหารของบริษัทฯ
เป็นผู้รับผิดชอบต่อรายงานและสารสนเทศทางการเงินของบริษัทฯ ที่ปรากฎ

  ในแบบแสดงรายการข้อมูลประจำปี 2553 และรายงานประจำปี 2553
  ซึ่งจัดทำขึ้นตามมาตรฐานการบัญชีที่รับรองทั่วไป

  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลพินิจอย่างระมัดระวังในการทำประมาณการ

  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบรายงานทางการเงินดังกล่าว

  คณะกรรมการและผู้บริหารของบริษัทฯ ได้จัดให้มีระบบควบคุมภายในที่มีประสิทธิภาพ
  เพื่อให้มั่นใจได้อย่างมีเหตุผล

  ว่าการบันทึกข้อมูลทางบัญชีมีความถูกต้องและเพียงพอ
  เพื่อให้ทราบจุดอ่อนเพื่อป้องกันมิให้เกิดการทุจริต หรือการดำเนินการ

  ที่ผิดปกติ มีระบบบริหารที่สามารถป้องกันความเสี่ยงได้เพียงพอและเหมาะสม
  รายการที่เกี่ยวโยงกัน เป็นรายการที่ได้กระทำโดย

  คำนึงถึงผลประโยชน์สูงสุดของบริษัทฯ
  และปฏิบัติบนรากฐานเสมือนหนึ่งกับการทำธุรกรรมกับบุคคลภายนอก รวมทั้ง

  มีการปฏิบัติตามกฎหมายและกฎเกณฑ์ที่เกี่ยวข้องซึ่งคณะกรรมการตรวจสอบได้รายงานความเห็นเกี่ยวกับเรื่องนี้ไว้ในรายงาน

  ของคณะกรรมการตรวจสอบแล้ว

  คณะกรรมการบริษัทฯ มีความเห็นว่าระบบการควบคุมภายในของบริษัทฯ
  โดยรวมอยู่ในระดับที่น่าพอใจและสามารถ

  สร้างความมั่นใจอย่างมีเหตุผลต่อความเชื่อถือได้ของรายงานทางการเงินของบริษัทฯ
  สำหรับปีสิ้นสุดวันที่ 31 ธันวาคม 2553

  ซึ่งผู้สอบบัญชีของบริษัทฯ ได้ตรวจสอบและได้แสดงความเห็นว่ารายงานทางการเงินของบริษัทฯ
  แสดงฐานะการเงิน ผลการ

  ดำเนินงานและกระแสเงินสดโดยถูกต้องตามที่ควร ตามหลักการบัญชีที่รับรองทั่วไป

[]

( ณรงค์ จุลชาต ) ( ชัยฤทธิ์ สิมะโรจน์ )

ประธานกรรมการบริหาร กรรมการผู้จัดการ
1. ข้อมูลทั่วไป

เมื่อวันที่ 26 พฤศจิกายน 2553 ที่ประชุมวิสามัญผู้ถือหุ้นครั้งที่ 1/2553
ได้มีมติอนุมัติให้เปลี่ยนชื่อบริษัทฯ จาก “บริษัท

สยามสหบริการ จำกัด (มหาชน)” เป็น “บริษัท ซัสโก้ จำกัด (มหาชน)” บริษัทฯ
ได้จดทะเบียนเปลี่ยนชื่อและแก้ไขหนังสือสำคัญ

ที่เกี่ยวข้องของบริษัทฯ กับกรมพัฒนาธุรกิจ กระทรวงพาณิชย์แล้วเมื่อวันที่ 7 ธันวาคม 2553
และได้เริ่มใช้ชื่อบริษัท ซัสโก้ จำกัด

(มหาชน) ตั้งแต่วันที่ 15 ธันวาคม 2553

บริษัทฯ เป็นผู้จำหน่ายน้ำมันเชื้อเพลิงเบนซิน ดีเซล แก๊สโซฮอล์ และ NGV
ผ่านสถานีบริการน้ำมันแก่ผู้ใช้ยานพาหนะ

รวมทั้งภาคขนส่งและบริการ ส่วนภาคอุตสาหกรรมต่าง ๆ ที่เป็นผู้ใช้โดยตรง
และผู้ค้าน้ำมันรายอื่นที่ซื้อไปจำหน่ายแก่ผู้บริโภค

อีกทอดหนึ่งนั้น ส่วนใหญ่บริษัทฯ จะจำหน่ายจากคลังน้ำมันของบริษัทฯ

การค้าน้ำมันดังกล่าวได้กระทำภายใต้เครื่องหมายการค้าของบริษัทฯ ซึ่งเป็นรูปหยดน้ำมัน
และเครื่องหมาย “SUSCO” ส่วนน้ำมันหล่อลื่นนั้น บริษัทฯ
ได้ขายผลิตภัณฑ์ที่มีเครื่องหมายการค้าอื่นด้วย

บริษัทฯ เป็นบริษัทจดทะเบียนในตลาดหลักทรัพย์แห่งประเทศไทย ทะเบียนเลขที่ บมจ.80

ณ วันที่ 31 ธันวาคม 2553 บริษัทฯ มีทุนจดทะเบียน 1,450 ล้านบาท ประกอบด้วยหุ้นสามัญจำนวน
1,450 ล้านหุ้น มูลค่าที่ตราไว้

หุ้นละ 1 บาท และมีทุนชำระแล้วเป็นเงิน 1,155 ล้านบาท ประกอบด้วยหุ้นสามัญจำนวน 1,155
ล้านหุ้น มูลค่าที่ตราไว้หุ้นละ 1 บาท

บริษัทฯ มีบริษัทย่อย 2 บริษัท โดยถือหุ้นในบริษัทย่อยแต่ละบริษัทอยู่ร้อยละ 99.99 คือ : บริษัท
น้ำมันสยามมงคล จำกัด และ

บริษัท ซัสโก้รีเทล จำกัด
ทั้งสองบริษัทดำเนินธุรกิจหลักในการซื้อและจำหน่ายผลิตภัณฑ์น้ำมันเชื้อเพลิงคล้ายกันกับของบริษัทฯ

ซึ่งจะได้กล่าวถึงรายละเอียดต่อไปในหน้า 3 ข้อ 3.2
ในเรื่องภาพรวมการประกอบธุรกิจของบริษัทฯ บริษัทย่อย และบริษัทร่วม

ณ วันที่ 31 ธันวาคม 2553 บริษัทฯ
และบริษัทย่อยมีสถานีบริการน้ำมันที่ดำเนินการภายใต้เครื่องหมายการค้าของบริษัทฯ

จำนวน 147 แห่ง กระจายอยู่เกือบทั่วประเทศ มีคลังน้ำมัน 3 แห่ง ได้แก่ คลังน้ำมันราษฎร์บูรณะ
คลังน้ำมันสุราษฎร์ธานี และ

คลังน้ำมันสงขลา เพื่อเก็บน้ำมันที่บริษัทฯ ได้ซื้อจากแหล่งต่าง ๆ

สำนักงานใหญ่ และคลังน้ำมัน มีที่ตั้ง ดังนี้

  ก.) สำนักงานใหญ่ และคลังน้ำมันราษฎร์บูรณะ กรุงเทพมหานคร

  ตั้งอยู่ ณ เลขที่ 139 ถนนราษฎร์บูรณะ แขวงบางปะกอก เขตราษฎร์บูรณะ กรุงเทพมหานคร
  10140

  โทรศัพท์ 0-2428-0029 (16 สาย) โทรสาร 0-2427-6270 และ 0-2427-6460

  E-mail address : info@susco.co.th และ Website : www.susco.co.th

  ข.) คลังน้ำมันสุราษฎร์ธานี

  ตั้งอยู่ ณ เลขที่ 122 หมู่ 3 ถนนเลี่ยงเมือง ตำบลบางกุ้ง อำเภอเมือง จังหวัดสุราษฎร์ธานี
  84000

  โทรศัพท์ 0-7792-2601-3 โทรสาร 0-7792-2604

  ค.) คลังน้ำมันสงขลา

  ตั้งอยู่ ณ เลขที่ 282 หมู่ 5 ตำบลสทิงหม้อ อำเภอสิงหนคร จังหวัดสงขลา 90280

  โทรศัพท์ 0-7433-1034 -6 โทรสาร 0-7433-1039

หมายเหตุ คำว่า “น้ำมัน” ที่ใช้ในแบบแสดงรายการข้อมูลนี้
ถ้ามิได้กำหนดไว้โดยชัดแจ้งเป็นอย่างอื่น ให้หมายความถึงน้ำมันเชื้อเพลิง

ตามความหมายที่กำหนดไว้ในมาตรา 4 แห่งพระราชบัญญัติควบคุมน้ำมันเชื้อเพลิง (ฉบับที่ 2) พ.ศ.
2550 ซึ่งได้กำหนดไว้ว่า

“น้ำมันเชื้อเพลิง” หมายความว่า

“(1) ก๊าซธรรมชาติ ก๊าซปิโตรเลียมเหลว น้ำมันดิบ น้ำมันเบนซิน น้ำมันเชื้อเพลิงสำหรับเครื่องบิน
น้ำมันก๊าด น้ำมันดีเซล

น้ำมันเตา และน้ำมันหล่อลื่น

(2) ...”
เอกสารแนบ 3

รายงานคณะกรรมการตรวจสอบต่อผู้ถือหุ้น

บริษัท ซัสโก้ จำกัด (มหาชน)

เรียน ผู้ถือหุ้น

ในรอบปีการเงิน 2553 และในไตรมาสแรกของปี 2554
คณะกรรมการตรวจสอบได้มีการประชุมรวม 5 ครั้ง และได้รายงาน

ให้คณะกรรมการบริษัทฯ ได้รับทราบและพิจารณาทุกไตรมาส สรุปสาระสำคัญได้ ดังนี้

-   ได้สอบทานงบการเงินรายไตรมาส และงบการเงินประจำปี 2553
    ร่วมกับผู้สอบบัญชีและผู้บริหารด้านบัญชี

  ของบริษัทฯ แล้วเห็นว่า
  มีความถูกต้องและเชื่อถือได้โดยได้จัดทำขึ้นตามมาตรฐานการบัญชีที่รับรองทั่วไปและ

  ถือปฏิบัติอย่างสม่ำเสมอ

-   การตรวจสอบในรอบปี 2553
    ได้กำหนดขอบเขตการตรวจสอบให้ครอบคลุมถึงความเสี่ยงที่สำคัญและความเพียงพอ

  ของระบบการควบคุมภายใน ซึ่งไม่พบข้อบกพร่องที่มีนัยสำคัญ

-   การทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์ที่เกิดขึ้นในปี
    2553 เป็นธุรกรรม

  หรือการซื้อขายสินค้าที่มีราคาและเงื่อนไขตามปกติธุรกิจทั่วไป และมีการเปิดเผยข้อมูลที่เพียงพอ

-   พิจารณาคัดเลือกผู้สอบบัญชีและค่าตอบแทนประจำปี 2554
    โดยได้พิจารณาตามข้อกำหนดของตลาดหลักทรัพย์

  แห่งประเทศไทยแล้ว เห็นควรแต่งตั้งศาสตราจารย์เกษรี ณรงค์เดช ผู้สอบบัญชีรับอนุญาต
  ทะเบียนเลขที่ 76 หรือ

  นายสุมิตร ขอไพบูลย์ ผู้สอบบัญชีรับอนุญาต ทะเบียนเลขที่ 4885 แห่ง สำนักงาน เอ.เอ็ม.ที
  แอสโซซิเอท เป็น

  ผู้สอบบัญชีประจำปี 2554 ของบริษัทฯ อีกวาระหนึ่ง และได้เสนอต่อคณะกรรมการบริษัทฯ
  เพื่อให้ขออนุมัติ

  ต่อที่ประชุมใหญ่สามัญผู้ถือหุ้น โดยกำหนดค่าตอบแทนไว้เป็นจำนวน 930,000 บาท
  ยังไม่รวมค่าบริการอื่น

  อาทิเช่น ค่าเดินทาง ค่าไปรษณียากร ค่าถ่ายสำเนาเอกสารตามที่จ่ายจริง เป็นต้น

คณะกรรมการตรวจสอบมีความเป็นอิสระในการปฏิบัติงานตามภารกิจที่ได้รับมอบหมาย
และได้รับความร่วมมือด้วยดี

จากทุกฝ่ายที่เกี่ยวข้อง โดยได้ประชุมหารือกับผู้บริหารและผู้สอบบัญชี
เพื่อขอทราบข้อสังเกตในการตรวจสอบงบการเงินและการ

ควบคุมภายในด้านบัญชี ซึ่งไม่พบประเด็นที่ผิดปกติที่มีนัยสำคัญ

  []

(คุณหญิงเสริมศรี บุนนาค)

ประธานกรรมการตรวจสอบ

วันที่ 15 มีนาคม พ.ศ. 2554